ai4bharat/Pralekha huggingface dataset:
امور داخلہ کی وزارت
وزیر اعظم جناب نریندر مودی نے 77ویں یوم آزادی کے موقع پر نئی دہلی میں تاریخی لال قلعہ کی فصیل سے قوم کے نام خطاب کرتے ہوئے کہا کہ حکومت نے سرحدی دیہاتوں کے لیے وائبرنٹ ولیج پروگرام کا آغاز کیا ہے
اس سے پہلے سرحدی دیہاتوں کو ملک کے آخری گاؤں سمجھا جاتا تھا، لیکن اس تصور کو بدل دیا گیا ہے، اور اب ان گاؤں کو آخری گاؤں نہیں بلکہ سرحد پر پہلے گاؤں تصور کیا جاتا ہے
یوم آزادی کی تقریبات دیکھنے کے لیے سرحدی گاؤں کے تقریباً 600 پردھانوں کو بطور مہمان خصوصی مدعو کیا گیا تھا، یہ خصوصی مہمان پہلی بار نئے عزم اور ارادے کے ساتھ یہاں تک پہنچے ہیں
وزیر اعظم جناب نریندر مودی نے 77ویں یوم آزادی کے موقع پر نئی دہلی میں تاریخی لال قلعہ کی فصیل سے قوم کے نام خطاب کرتے ہوئے کہا کہ حکومت نے سرحدی دیہاتوں کے لیے وائبرنٹ ولیج  پروگرام کا آغاز کیا ہے۔ انہوں نے کہا کہ پہلے یہ گاؤں ملک کے آخری گاؤں سمجھے جاتے تھے لیکن اب یہ تاثر بدل گیا ہے۔ انہوں نے کہا کہ یہ گاؤں آخری گاؤں نہیں بلکہ سرحد کے پہلے گاؤں ہیں۔ انہوں نے کہا کہ جب سورج مشرق میں طلوع ہوتا ہے تو سورج کی پہلی کرن کسی سرحدی گاؤں کو چھوتی ہے اور جب سورج غروب ہوتا ہے تو اس طرف واقع گاؤں اس کی آخری کرن سے فائدہ اٹھاتے ہیں۔
وزیر اعظم نے اس بات پر خوشی کا اظہار کیا کہ سرحدی گاؤں کے تقریباً 600 پردھانوں کو یوم آزادی کی تقریبات میں بطور مہمان خصوصی مدعو کیا گیا ہے۔ انہوں نے کہا کہ یہ خصوصی مہمان پہلی بار نئے عزم اور ارادے کے ساتھ یہاں تک پہنچے ہیں۔
وزارت خزانہ
جی ایس ٹی پریکٹشنر کے اندراج کا تصدیقی امتحان ،اندارج کی آخری تاریخ توسیع کے بعد پندرہ اکتوبر دوہزار اٹھارہ  کی گئی
نئی دہلی 11 اکتوبر ۔نیشنل اکیڈمی آف کسٹمز ،ان ڈائریکٹ ٹیکسیز اینڈ نارکوٹکس  کی جانب سے سینٹرل گڈس اینڈ سروس ٹیکس رول ،2017 کے قاعدہ نمبر 83 کے ذیلی قاعدہ  میں شامل قاعدہ نمبر 83 کے ذیلی قاعدہ  کی رو سے جی ایس ٹی نیٹ ورک میں اندراج کے لئے گڈس اینڈ سروسز ٹیکس پریکٹشنرز کے اندراج کے تصدیقی امتحان کا اہتمام کیا جارہا ہے ۔اب جی ایس ٹی پریکٹشنرز کو 31 دسمبر 2018 سے پہلے یہ امتحان پاس کرنا ہوگا۔اس امتحان کا اہتمام ملک بھر میں نامزد امتحانی مراکز میں 31 اکتوبر 2018 کو کیا جائے گا۔ امتحان کی مدت گیارہ بجے صبح سے ڈیڑھ بجے دن تک ہوگی۔اس سلسلے میں مزید معلومات کے لئے سترہ ستمبر 2018 کو جاری کی گئی پریس ریلیز دیکھیں ۔
اس امتحان کے لئے اہل جی ایس ٹی پریکٹشنرز کے اندراج کا عمل 25ستمبر 2018سے جاری ہے ۔ یہ اندراج ایک رجسٹریشن پورٹل پر کیا جارہا ہے ۔اس پورٹل کا لنگ این اے سی آئی این اور سی بی آئی سی کی ویب سائٹوں پر TAB “GSTP Exam Registration”. کے عنوان سے دستیاب ہے ۔
اس امتحان کے اندارج کی تاریخ دس اکتوبر 2018سے بڑھاکر 15 اکتوبر 2018 کردی گئی ہے۔اندراج کا عمل گیارہ بج کر 59 منٹ سے شروع ہوگا ۔تمام اہل امیدوار وسے گزارش ہے کہ وہ امتحان کے رجسٹریشن پورٹل پر اپنا اندارج فوری طو ر سے کرالیں۔ پورٹل کا ایڈریس مندرجہ ذیل ہے :

۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5284
(Visitor Counter : 45
وزارت دفاع
‘‘انڈیا@75 بی آر او موٹر سائیکل مہم’’ پر روانہ ٹیم نے سلی گوڑی سے ڈوم ڈوما تک تیسرا مرحلہ مکمل کیا، کولکتہ کے لئے روانگی
‘انڈیا@75 بی آر او موٹر سائیکل مہم’ کا 2,450 کلومیٹر کا تیسرا مرحلہ 11 دنوں سے بھی کم وقت میں کامیابی کے ساتھ مکمل ہو گیا اور 05 نومبر 2021 کو سلی گوڑی سے جھنڈی دکھا کر روانہ کی جانیوالی ٹیم 14 نومبر 2021 کو ڈوم ڈوما واقع آسام پہنچی۔ سکم، آسام اور اروناچل پردیش کی گزرگاہوں اور مقامات سے گزرنے والی مہم جو ٹیم کے لئے جو بارڈر روڈز آرگنائزیشن  اور ہندستانی فوج کے 17 جوانوں پر مشتمل ہے، مہم جوئی اور تفریح جاری ہے۔
مہم جُو ٹیم نے تیسرے مرحلے کے پہلے ہی دن ناتھو لا  کا دورہ کیا جہاں تیسرے مرحلے کے پہلے دن ہی منفی 60 ڈگری سیلسیس درجہ حرارت تھا۔ ٹیم اُس وقت سونگمو جھیل سے گزر رہی تھی جسے چانگو جھیل بھی کہا جاتا ہے۔ اس کے بعد ٹیم گینگٹاک میں رکی۔ اگلے دنوں میں یہ مہم جُو کالمپونگ، ہاشیمارا، گواہاٹی، تیج پور، ایٹہ نگر، پاسی گھاٹ سے گزرتے ہوئے آخر میں ڈوم ڈوما پہنچے۔
اس مہم میں ٹیم نے کالمپونگ، ہاشیمارا، ایٹہ نگر، سیلاپتھر  اور پاسی گھاٹ میں حوصلہ افزا لیکچر دیئے اور اسکول کے بچوں، کالج کے طلباء اور این سی سی کیڈٹس کے ساتھ رابطہ کیا اور نوجوانوں کے ساتھ کھل کر بات چیت کی گئی کہ وہ کس طرح قوم کی تعمیر میں اپنا کردار ادا کر سکتے ہیں۔ ٹیم تقریباً روزانہ ہی سونگمو جھیل، ناتھولا، کالمپونگ، ہاشیمارا، ایٹہ نگر اور سیلاپتھر میں تمام عمر کے گروپوں کو شامل کرکے ایک سے زیادہ کوئز اور آؤٹ ریچ پروگراموں کے ذریعے سڑکوں کو محفوظ بنانے کے رُخ پر بیداری کا پیغام پھیلانےمیں کامیاب رہی۔
ٹیم نے بی آر او پروجیکٹوں کے زیر اہتمام میڈیکل کیمپ میں شرکت کرنے والے مقامی لوگوں سے بھی بات چیت کی،یتیم خانوں اور اولڈ ایج ہوم کا دورہ کیا، مختلف مقامات پر سابق فوجیوں سے ملاقاتیں کیں اور وطن کے کام آنے والے ہیروز کی یاد میں جنگی یادگاروں پر پھولوں کی چادر چڑھائی۔ ٹیم کو راج بھون میں اروناچل پردیش کے نائب وزیر اعلیٰ چونا مین نے جھنڈی دکھا کر روانہ کیا تھا۔ انہوں نے ٹیم کے ارکان کے ساتھ بات چیت کی اور قوم کی تعمیر میں بی آر او کے کردار کی ستائش کی۔
'انڈیا @75 بی آر او موٹر سائیکل مہم' کو نئی دہلی سے جھنڈی دکھا کر روانہ کئے جانے کے بعد ایک ماہ سے زیادہ کا عرصہ مکمل ہو چکا ہے۔ مختلف ریاستوں اور مرکز کے زیر انتظام علاقوں سے گزرتے ہوئے مہم جُو اب اپنی اگلی منزل - کولکتہ کے رُخ پر ہیں جہاں وہ 27 نومبر 2021 کو پہنچیں گے۔
وزیر دفاع راج ناتھ سنگھ کی طرف سے 14 اکتوبر 2021 کو جھنڈی دکھا کر نئی دہلی سے روانہ ٹیم نے ہماچل، لیہ و لداخ اور جموں و کشمیر میں بلند اور برفباری والے علاقوں کا سفر کیا۔ سری نگر سے شروع ہونے والے دوسرے مرحلے میں ٹیم پنجاب کے میدانی علاقوں، اتراکھنڈ کی پہاڑیوں اور اتر پردیش اور بہار کے ہند-گنگا کے میدانی علاقوں سے گزری اور سلی گڑی پہنچ کر 3000 کلومیٹر طویل سفر مکمل کیا۔
ارضیاتی سائنس کی وزارت
سپرسائیکلونک طوفان ‘امفان’  بنگلہ دیش پر ایک گہرے دباؤ کے طور پر مرتکز تھا
سپر سائیکلونک سمندری طوفان امفان  ہے، یہ طوفان گزشتہ6 گھنٹے کے دوران سائیکلونک طوفان کی شکل میں 6 کلو میٹر فی گھنٹے کی رفتار سے شمال-شمال مشرق کی جانب پیش قدمی کرتے ہوئے آج یعنی 21؍ مئی 2020 کو بھارتی معیاری وقت کے مطابق 11:30بجے بنگلہ دیش پر 25.0ڈگری شمالی عرض البلد اور 89.6ڈگری مشرقی طول البلد پر نیز کولکاتہ سے 300کلو میٹر شمال-شمال مشرقی سمت میں،ڈھبری سے 110 کلو میٹر جنوب میں اوررَنگ پور  سے 80کلو میٹر جنوب-جنوب مشرق میں مرتکز تھا۔
قوی امکانات پائے جاتے ہیں کہ یہ سمندری طوفان شمال –شمال مشرق کی جانب پیش قدمی کرے گا اور آئندہ 6گھنٹوں کے دوران گہرے دباؤ میں بدل جائے گا اور اس کے بعد دبا ؤ کی شکل لے لےگا۔ اس سلسلے میں پیشن گوئی ٹریک اور شدت کا گوشوارہ درج ذیل ہے:
|
|
تاریخ؍اوقات 
|
|
پوزیشن 
|
|
زیادہ سےزیادہ ہمہ گیر سطحی ہواؤں کی رفتار
|
|
سائیکلونک ڈسٹربنس کا زمرہ
|
|
21.05.20/1130
|
|
25.0/89.6
|
|
50-60 gusting to 70
|
|
گہرا دباؤ
|
|
21.05.20/1730
|
|
26.2/90.3
|
|
30-40 gusting to 50
|
|
دباؤ
1.بھاری بارش کا انتباہ:
آسام اور میگھالیہ: ہلکی سے معتدل بارش بیشتر مقامات پر ہوگی۔ ساتھ ہی ساتھ 21؍مئی 2020 کو بے حد شدید سے لے کر موسلا دھار بارش مختلف مقامات پر ہو سکتی ہے۔
اروناچل پردیش: بیشتر مقامات پر ہلکی سے اوسط بارش اور مختلف مقامات پر 21 مئی 2020 کو بھاری اور بہت بھاری بارش ہو سکتی ہے۔
2.ہواؤں سے متعلق انتباہ:
مغربی آسام اور مغربی میگھالیہ میں شام تک 60-50کلو میٹرکی رفتار والی جھکڑ دار ہوائیں چلیں گی، جن کی رفتار 70کلو میٹر فی گھنٹے تک پہنچ سکتی ہے۔ بعدازاں ان کا زور آہستہ آہستہ کم ہوتا جائے گا۔
مغربی بنگال میں موسم کی حقیقت:
زیادہ سے زیادہ ہمہ گیر تیز رفتار ہوا ریکارڈ کی گئی۔
کولکاتا میں 20 مئی کو ہندوستانی معیاری وقت کے مطابق 18:55 بجے 130 کلو میٹر فی گھنٹے کی رفتار سے ہوا چلنے کی اطلاع ہے اور کولکاتا  میں ہندوستانی معیاری وقت کے مطابق 17:52 بجے 112 کلو میٹر فی گھنٹے کی رفتار سے ہوا چلنے کی اطلاع ہے۔
20 مئی کو علی پور میں 24 سینٹی میٹر دمدم میں 20 سینٹی میٹر اور ہلدیہ میں 8 سینٹی میٹر بارش ریکارڈ کی گئی۔
سسٹم کے تحت تازہ ترین جانکاری حاصل کرنے کیلئے براہ کرم درج ذیل دونوں ویب سائٹ ملاحظہ کریں
www.rsmcnewdelhi.imd.gov.in اور www.mausam.imd.gov.in
براہ کرم درج ذیل لنک میں تفصیلی اور تازہ ترین گرافکس ملاحظہ کریں

-----------------------
م ن۔م ع۔ ع ن
U NO: 2722
(Visitor Counter : 106
وزارت دفاع
ریاستہائے متحدہ امریکہ کی بحریہ کے سکریٹری جناب کارلوس ڈیل ٹورو کا دورۂ ہندوستان
ریاستہائے متحدہ امریکہ کی بحریہ کے سکریٹری جناب کارلوس ڈیل ٹورو17 سے 21 نومبر 2022 تک بھارت کے دورے پر ہیں، جس کے دوران وہ نئی دہلی میں چیف آف دی نیول اسٹاف ایڈمیرل آر ہری کمار اور حکومت ہند کے اعلیٰ افسران سے تبادلہ خیال کریں گے۔ جناب کارلوس ڈیل ٹورو کا کوچی میں واقع ہندوستانی بحریہ کی جنوبی بحریہ کمان کا بھی دورہ کرنے کا پروگرام ہے، جس میں وہ ایس این سی کے کمانڈر انچیف کے ساتھ تبادلہ خیال کریں گے اور کوچین شپ یارڈ میں ہندوستان کے پہلے دیسی طیارہ بردار بحری جہاز آئی این ایس وکرانت کا دورہ کریں گے۔
ہندوستان اور امریکہ نے روایتی طور پر قریبی اور دوستانہ تعلقات برقرار رکھے ہیں۔ دونوں ممالک کے درمیان دفاعی تعلقات باہمی اعتماد اور بھروسے پر مبنی رہے ہیں، جس میں جون 2016 میں ہندوستان کو اہم ’دفاعی پارٹنر اسٹیٹس‘ دیے جانے کے بعد یکسر تبدیل ہوگیا ہے۔ مزید برآں دونوں ممالک نے کچھ بنیادی معاہدوں کو انجام تک پہنچایا ہے، جن میں 2015 میں دستخط شدہ دفاعی فریم ورک معاہدہ شامل ہے، جو دونوں ممالک کی دفاعی تنصیبات کے درمیان اشتراک کا بلیو پرنٹ پیش کرتا ہے، جس میں 2016 میں دستخط شدہ لاجسٹک ایکسچینج میمورنڈم آف ایگریمنٹ  بھی شامل ہے، جو ایک بنیادی معاہدہ ہے، جو دونوں ممالک کے مسلح افواج کے درمیان باہمی لاجسٹک تعاون کی سہولت فراہم کرتا ہے۔اس میں 6 ستمبر 2018 میں دستخط شدہ کمیونی کیشنز، کمپیبلٹی اینڈ سکیورٹی ایگریمنٹ  بھی شامل ہے، جو دونوں ممالک کی مسلح افواج کے درمیان اطلاعات کے اشتراک کی سہولت بہم پہنچاتا ہے۔ اس صف میں، حال ہی میں کیا گیا بیسک ایکچینج کوآپریشن ایگریمنٹ  بھی شامل ہے، جو وزارت دفاع اور امریکہ کی نیشنل جیو اسپیشل ایجنسی  کے درمیان جیو- اسپیشل اطلاعات مشترک کرنے کی بنیاد فراہم کرتا ہے۔
ہندوستانی بحریہ متعدد امور پر امریکی بحریہ کے ساتھ قریبی تعاون کرتی ہے، جس میں آپریشنل تعاملات جیسے مالابار، جس کا آخری ایڈیشن 09 سے 15 نومبر 2022 کے دوران جاپان کے یوکوسوکا میں ہوا، اور مشقوں، ٹریننگ ایکسچینج، وائٹ شپنگ انفارمیشن کے تبادلے کے سلسلے پر مشتمل آر آئی ایم پی اے سی 22 اور متعدد شعبوں میں سبجیکٹ میٹر ایکسپرٹ کا تبادلہ شامل ہے، جن کے درمیان سالانہ ہونے والی ایگزیکٹو اسٹیئرنگ گروپ  میٹنگوں کے ذریعے تال میل قائم کیا جاتا ہے۔ اس کے علاوہ، دونوں بحریہ کے جنگی جہاز ایک دوسرے کی بندرگاہوں پر باقاعدگی سے پورٹ کال کرتے ہیں۔ دونوں بحریہ ایک ’مفت، کھلے اور جامع انڈو پیسیفک کے مشترکہ مقصد کے ساتھ تعاون کے لیے نئی راہیں تلاش کرنے کی خاطر بھی تعاون کر رہی ہیں۔
وزارتِ تعلیم
اسکولوںمیں طلباء کا تحفظ
تعلیم کی وزیر مملکت محترمہ ان پورنا دیوی نے آج لوک سبھا میں ایک تحریری جواب میں بتایا کہ تعلیم ،آئین کی مربوط فہرست میں ایک موضوع ہے ،لہٰذا اسکولی بچوں کا تحفظ اور حفاظت ، متعلقہ ریاستوں اور مرکز کے زیر انتظام علاقوں کے جائزے کے تحت آتا ہے۔ تعلیم کی وزارت کے اسکولی تعلیم اور خواندگی کے محکمے نے اسکولی تحفظ اور سکیورٹی پر رہنما خطوط مرتب کئے ہیں، جن میں منجملہ سرکاری ، حکومت کی مددسے چلنے والے اور پرائیویٹ اسکولوں میں پڑھ رہے بچوں کی حفاظت اور تحفظ کے معاملے میں اسکول کے بندوبست کی جوابدہی طے کرنے کے لئے شقیں شامل ہیں۔ یہ رہنما ہدایات ، سبھی ریاستوں / مرکزکے زیر انتظام علاقوں ڈی او ایس ای ایل کے خود مختار اداروں اور وزارتوں کے متعلقہ فریقوں کو یکم اکتوبر 2021 کو بھیجی جاچکی ہیں۔اسکولوں میں بچوں کی حفاظت اورسکیورٹی کو یقینی بنانے میں مختلف فریقوں اور مختلف محکموں کی جوابدہی کی ،ان رہنما ہدایات میں تفصیل مو جود ہے۔مرکز کے ذریعہ جاری کی گئیں، یہ رہنما ہدایات نیچر میں ایڈوائزری ہیں اور امید ہے کہ ریاستیں اور مرکز کے زیر انتظام علاقے ان کو نافذ کریں گے اوراگر ضروری ہوا تو وہ اپنی مخصوص ضرورتوں کے مطابق اس میں کچھ اضافہ یا تبدیلی کرسکتے ہیں۔یہ رہنما ہدایات ڈی او ایس ای ایل کی ویب سائٹ :
https://dsel.education.gov.in/archivesupdate?title=&field_update_category_target_id=All
پر اپ لوڈ کی گئی ہیں۔
خواتین اور بچوں کی ترقیات کی وزارت
علاقائی آؤٹ ریچ بیورو، گوہاٹی کے زیراہتمام پوشن ابھیان پر ویبنار
وزیر اعظم نریندر مودی کی اپیل پر ملک بھر میں ستمبر مہینے میں بچوں ، نو عمر ، حاملہ خواتین اور دودھ پلانے والی ماؤوں کے لئے غذائیت کے نتائج کو بہتر بنانے اور سوئے تغذیہ کے مسلے کو حل کرنے کے لئے ایک مشن موڈ میں پوشن ماہ منایا جا ر ہا ہے ۔ اسی مناسبت سے منگل کے روز علاقائی آؤٹ ریچ بیورو، گوہاٹی نے ایک ویبنار کا اہتمام کیا جہاں غذائیت کی اہمیت پر تبادلہ خیال کیا گیا ۔ ویبنار کا موضوع ‘ پوشن ابھیان – غذائیت اور خواتین اور بچوں کے درمیان قوت مدافعت تھا۔
گوہاٹی میں آر او بی کے ڈپٹی ڈائریکٹر جناب اریجیت چکر بورتی نے اپنے استقبالیہ خطاب میں اس بات پر روشنی ڈالی کہ کس طرح پوشن ابیان اگلے تین سالوں میں غذائی قلت کو کم کرنے کے لئے نمایاں ارادہ رکھتا ہے ۔ انہوں نے غذائیت کی کمی کی سطح کو کم کرنے لئے مشن کے اہم مقاصد سے بھی مطلع کیا ۔ انہوں نے مزید بتایا کہ ملک میں 2022 تک بچوں کی غذائی حیثیت میں بھی اضافہ کرنامشن کا مقصد ہے ۔
ایم بی بی ایس ، کلنیکل اور اسپورٹس نیوٹرینسٹ ڈاکٹر پوجا جیسوال نے بتایا کہ زندگی کے ہر مرحلے میں صحت و تندروستی کے لئے غذائیت سے بھرپور خوراک لازمی ہے ۔ انہوں نے سوئے تغذیہ کے انداز حیات کے مسلے کو حل کرنے میں پروگرامیٹک نقطہ نظر کے طور پر پوشن ابھیان پر تبادلہ خیال کیا ۔ انہوں نے خاص طور سے حاملہ خواتین کے لئے متوازن خوراک لینے کی اہمیت پر روشنی ڈالی ۔ انہوں نے زچگی کے دوران مناسب پروٹین لینے کی ضرورت پر زور دیا اور حمل کے دوران خون کی کمی کو دور کرنے کے لئے صحت مند غذا لینے کی ضرورت کے تعلق سے شرکاء کو مطلع کیا ۔
آسام میں کنسلٹینٹ ، ایس پی ایم یو ، پوشن ابھیان محترمہ رونیکا دیوارشی نے اس بات پر روشنی ڈالی کہ کس طرح پوشن ابھیان نو عمروں ، بچوں ،حاملہ خواتین اور دودھ پلانے والی ماؤو ں کے غذائی نتائج کو بہتربنانے کے لئے بھارت کی پرچم بردار اسکیم بن گئی ہے انہوں نے ریاست میں پوشن ابھیان کے ذریعہ انجام دی جا رہی مختلف سرگرمیوں اور پوشن ماہ کے دوران کئے گئے مختلف اقدامات پر روشنی ڈالی۔
محترمہ ڈبلیو پنتھوبی سنگھا نے پروگرام کی نظامت کی اور پی آئی بی میں ایم سی او محترمہ اسمیتا سائیکیا نے اسپیکرزاور وہاں موجود شرکاء کا شکریہ ادا کرنے کے ساتھ ویبنار میں اختتامی کلمات پیش کیں ۔ ویبنار میں آگن واڈی کارکنان اور خطّے سے تعلق رکھنے والے اطلا عات و نشریات کے عہدیداران نے شرکت کی ۔
وزارت دفاع
متحدہ عرب امارات  فوج کا وفد فوجی عملے کے درمیان بات چیت کے لیے بھارت پہنچا
متحدہ عرب امارات  کی فوج کا ایک وفد 21 سے 26 مارچ 2022 تک بھارت کے چھ روزہ دورے پر ہے۔ وفد بھارتی فوج کے تربیتی اداروں کا دورہ کر رہا ہے اور پھر افتتاحی فوج سے آرمی سٹاف ٹاکس  میں شرکت کرے گا۔ اس دورے کا مقصد دونوں افواج کے درمیان دفاعی تعاون کی سرگرمیوں میں اضافہ کرنا ہے۔
متحدہ عرب امارات کی فوج کا وفد اس وقت مہاراشٹر میں فوجی اداروں کا دورہ کر رہا ہے جس میں اسکول آف آرٹلری، آرمرڈ کور سینٹر اینڈ اسکول، مشینیانائزڈ انفنٹری سینٹر اینڈ اسکول، نیشنل ڈیفنس اکیڈمی، کمانڈ اسپتال آف سدرن کمانڈ، آرمی انسٹی ٹیوٹ آف فزیکل ٹریننگ، ملٹری انٹیلیجنس اسکول اینڈ ڈپو اور بمبئی انجینئرز گروپ شامل ہیں۔ وفد پونے میں لارسن اینڈ ٹبرو لمیٹڈ اور ٹاٹا موٹرز لمیٹڈ کا بھی دورہ کرے گا۔
25 اور 26 مارچ 2022 کو کالج آف ملٹری انجینئرنگ میں منعقد ہونے والے افتتاحی اے اے ایس ٹی کے عملے کے مذاکرات کے ایجنڈے میں فوجی تربیت، بھارتی فوج کے اداروں میں کورس سبسکرپشن میں اضافہ، دو طرفہ مشقوں کا انعقاد اور دفاعی تکنیکی تعاون میں اضافہ شامل ہیں۔
وزارتِ تعلیم
تمام اعلیٰ تعلیمی اداروں کے متواتر اسسمینٹ اور ایکریڈیٹیشن کو مضبوط بنانے کے لیے یکسر تبدیلی لانے والی اصلاحات، رپورٹ پر رائے/تجاویز طلب کرنے کی آخری تاریخ میں 15 اگست 2023 تک توسیع
اعلیٰ تعلیمی اداروں کے متواتر اسسمینٹ اور ایکریڈیٹیشن کو مضبوط بنانے کے لیے حکومت ہند نے ایک اعلیٰ سطحی کمیٹی تشکیل دی تھی، جس کی صدارت ڈاکٹر کے رادھا کرشنن، چیئرمین بورڈ آف گورنرز، آئی آئی ٹی کانپور اور چیئرپرسن، اسٹینڈنگ کمیٹی آئی آئی ٹی کونسل نے 3 نومبر 2022کے حکم نامے کے تحت کی۔
کمیٹی نے قومی تعلیمی پالیسی 2020 کے وژن کے مطابق تزویراتی  اصلاحات متعارف کرانے اور اعلیٰ تعلیمی اداروں کی منظوری، تصدیق اور درجہ بندی کے لیے ایک سادہ، اعتماد پر مبنی، معروضی اور معقول نظام اپنانے کی ضرورت پر غور کیا،جو ٹیکنالوجی پر مبنی جدید نظامات کے ذریعے مرکزی ڈیٹا بیس پر مبنی ہو۔ اسٹیک ہولڈرز کے لیے کاروبار کرنے میں آسانی پیدا کرنے کے طریقوں، اداروں/پروگراموں کے انتخاب کے لیے طلباء کو معلومات پر مبنی انتخاب میں مناسب طریقے سے سہولت فراہم کرنے کے طریقوں پر بھی کمیٹی نے غور کیا۔ سلسلہ وار غور و خوض کے بعد، کمیٹی نے ’ہندوستان میں تمام اعلیٰ تعلیمی اداروں کے متواتر اسسمینٹ اور ایکریڈیٹیشن کو مضبوط بنانے کے لیے یکسر تبدیلی لانے والی اصلاحات پر اپنی مسودہ رپورٹ محکمہ اعلیٰ تعلیم، وزارت تعلیم، حکومت ہند کو پیش کی۔ اس سے قبل، اس رپورٹ کو 19 مئی 2023 سے 15 جولائی 2023 تک پبلک ڈومین میں رکھا گیا تھا تاکہ رپورٹ کو حتمی شکل دینے کے لیے تمام حصص داروں سے رائے/تجاویز حاصل کی جا سکیں۔
اب، پبلک ڈومین میں رکھی گئی رپورٹ کو حتمی شکل دینے کے لیے تمام حصص داروں سے آراء/مشورے طلب کرنے کی آخری تاریخ 15 اگست 2023 تک بڑھا دی گئی ہے۔
یہ رپورٹ وزارت تعلیم کی ویب سائٹ (https://www.education.gov.in اور "MY GOV" پورٹل پر دستیاب ہے۔ آپ feedback_craar@iitgn.ac.in پر اپنے خیالات شیئر کر سکتے ہیں یا مزید تفصیلات کے لیے 'MyGov' پورٹل: https://rb.gy/ui0q1 پرملاحظہ کر سکتے ہیں۔
وزیراعظم کا دفتر
وزیر اعظم نے پردھان منتری راشٹریہ بال پُرسکار ایوارڈ یافتگان سے بات چیت کی
وزیر اعظم نے ایک غیر رسمی ماحول میں کھلے دل سے بات چیت کی
بچوں نے اپنے سامنے آنے والے چیلنجوں پروزیر اعظم سے رہنمائی طلب کی
وزیر اعظم کے ساتھ بچوں نے دماغی صحت، تحقیق و اختراعات، روحانیت سمیت کئی موضوعات پر گفتگو کی
وزیر اعظم جناب نریندر مودی نے آج 7لوک کلیان مارگ پرواقع اپنی رہائش گاہ پر پردھان منتری راشٹریہ بال پُرسکار ایوارڈ یافتگان کے ساتھ بات چیت کی۔
وزیر اعظم نے تمام ایوارڈ یافتگان کو یادگاری نشان سے نوازا اور اُن کی حصولیابیوں پر ایک ایک کرکے گفتگو کی، جس کے بعد پورے گروپ کے ساتھ انہوں نے بات چیت کی۔انہوں نے غیر رسمی ماحول میں کھلے دل سے بات چیت کی۔بچوں نے ان سے اپنے سامنے آنے والے چیلنجوں کے تعلق سے مختلف سوالات کئےاور مختلف موضوعات پر اُن کی رہنمائی طلب کی۔
وزیر اعظم نے ایوارڈ یادفتگان کو مشورہ دیا کہ وہ زندگی میں آگے بڑھنے کے لئے چھوٹی چھوٹی پریشانیوں کو حل کرکے اپنی شروعات کریں، رفتہ رفتہ صلاحیت کی تعمیر کریں، اہلیت بڑھائیں اور بڑی پریشانیوں کو حل کرنے کے لئے اپنے اندر خود اعتمادی پیدا کریں۔دماغی صحت اور بچوں کے سامنے پیش آنے والے مسائل کے بارے میں گفتگو کرتے ہوئے انہوں نے اِن مسائل کو دور کرنے اور ایسے مسائل سے نمٹنے کے لئے خاندان کے اہم رول کے بارے میں گفتگو کی۔بات چیت کے دوران وزیر اعظم کے ذریعے کئی دیگر موضوعات پر بھی گفتگو کی گئی، جن میں شطرنج کھیلنے کے فوائد، فن اور ثقافت کو کیریئر کے طورپر لینا، تحقیق واختراعات ، روحانیت وغیرہ شامل ہیں۔
حکومت ہند 6زمروں، اختراعات، سماجی خدمت، تعلیمی، کھیل، فن و ثقافت اور بہادری میں بچو ں کو اُن کی غیر معمولی حصولیابیوں کے لئے پردھان منتری راشٹریہ بال پُرسکارسے نوازتی رہی ہے۔ہر ایوارڈ یافتہ کو ایک میڈل ، ایک لاکھ روپے کا نقد انعام اور سرٹیفکیٹ دیا جاتا ہے۔ اس سال بال شکتی پُرسکار کے مختلف زمروں کے تحت ملک بھر سے 11بچوں کو پی ایم آر بی پی-2023کے لئے منتخب کیا گیا ہے۔11ریاستوں اور مرکز کے زیر انتظام ریاستوں کے ایوارڈ یافتگان میں 6لڑکے اور 5لڑکیاں شامل ہیں، جن کے نام ؛ آدتیہ سریش، ایم گوروی ریڈی، شریا بھٹاچارجی، سمبھب مشرا ، روہن رام چندر باہر، آدتیہ پرتاپ سنگھ چوہان، رشی شیو پرسنّا، انوشکا جولی، حنایا نثار، کولاگتلا ایلانا میناکشی اور شوریہ جیت رنجیت کمار کھیرے ہیں۔
جل شکتی وزارت
جل شکتی کی وزارت نے 2؍اکتوبر 2022 سے 31؍اکتوبر 2022 تک خصوصی مہم: 2.0 کا انعقاد کیا
خصوصی مہم: 2.0 میں زیر التوا حوالہ جات،پارلیمانی یقین دہانی،عوامی شکایات کا تدارک،ریکارڈ کاانتظام و انصرام، صفائی؍صفائی مہم،ردی کو ٹھکانے لگانااورغیرضروری فائلوں کو نیست و نابود کرنا شامل ہے
جل شکتی کی وزارت کے پینے کے پانی اور صفائی ستھرائی کے محکمے میں 2؍اکتوبر سے 31؍اکتوبر 2022 تک زیر التوا معاملات کو نمٹانے کے لیے ایک خصوصی مہم:2.0 کا انعقاد کیا جا رہا ہے۔ اس سے قبل بھی 2؍اکتوبر 2021 سے 31؍اکتوبر 2021 تک ایک خصوصی مہم چلائی گئی تھی اور اس کے کامیاب نفاذ سے محکمے میں زیر التوامعاملات کانپٹارا کیا گیا تھا اور اس کے نتیجے میں زیر التوا معاملات میں کمی آئی تھی۔خصوصی ہم: 2.0 کے تحت مؤثر طریقے سے نپٹارے والے کے کلیدی شعبوں میں اراکین پارلیمنٹ،ریاستی حکومت کے حوالہ جات،بین وزارتی زیر التوامعاملات،پارلیمانی یقین دہانی،پی ایم او کے حوالہ جات،عوامی شکایات، ریکارڈ کا انتظام، صفائی؍ صفائی مہم ،ویسٹ ڈسپوزل اور غیر ضروری فائلوں کو نیست ونابود کرنا شامل ہیں۔
خصوصی مہم:2.0 کا ابتدائی مرحلہ14 سمتبر2022 سے 30 ستمبر 2022 تک عہدیداروں کو حساس بنانے،مہم کے لیے زمینی کارکنوں کو متحرک کرنے، مہم کے مقامات کو حتمی شکل دینے، ردی اور غیر ضروری مواد کی نشاندہی کرنے کے لیے مختص کیا گیا۔
02؍ اکتوبرسے31؍اکتوبر 2022 تک عمل آوری کے مرحلے کے دوران،مہم کو موثر بنانے کی ہر ممکن کوشش کی جا رہی ہے اور انتظامی اصلاحات اور عوامی شکایات کے محکمے کے ایس سی پی ڈی ایم پورٹل پر روزانہ پیش رفت کی معلومات اَپ لوڈ کی جا رہی ہیں۔
نیشنل سینٹر فار ڈرنکنگ واٹر،سینی ٹیشن اینڈ کوالٹی، کولکاتہ،جو کہ پینے کے پانی اور صفائی کے محکمے کے تحت ایک خود مختار ادارہ ہے،بھی سوچھتا ابھیان 2.0 کے نفاذ میں شامل ہے۔ مہم کے ایک حصے کے طور پر مرکز نے انسٹی ٹیوٹ کو پلاسٹک سے پاک، کوڑا کرکٹ سے پاک اور زیرو لینڈ فل بنانے کا فیصلہ کیا اور مرکز کے اندر اور اس کے آس پاس کچرے کو صاف کرنے کے لیے صفائی مہم چلائی گئی۔
صحت اور خاندانی بہبود کی وزارت
بھارت نے مجموعی طور پر79 کروڑافراد کی کووڈ-19 ٹیکہ کاری کا سنگ میل طے کرلیا ہے
گذشتہ 24 گھنٹے میں اب تک سب سے زیادہ 2.5 کروڑ ٹیکے لگائے گئے
شفایابی کی شرح سردست 97.65 فیصد ہے
گذشتہ 24 گھنٹوں میں 35,662 نئے معاملے درج ہوئے ہیں
بھارت میں فی الحالمریض زیر علاج ہیں، جومجموعی معاملوں کا 1.02 فیصد ہیں
ہفتہ واری مثبت معاملوں کی شرح  ہے، جو پچھلے 85دنوں سے 3 فیصد سے کم ہے
نئی دلّی ،18 ستمبر، 2021/
گذشتہ 24 گھنٹوں میں 2.5 کروڑ ٹیکے لگائے جانے کے ساتھ ہی ، بھارت نے79 کروڑ  آبادی کی کووڈ -19 ٹیکہ کاری کرکے تاریخی کارنامہ انجام دیا ہے۔
آج صبح 7 بجے تک موصولہ عبوری رپورٹ کے مطابق کل ٹیکہ کاری کی تعداد 2.15 کروڑ ہے، جبکہ ریاستوں کی جانب سے درج رپورٹ کے مطابق مجموعی ٹیکہ کاری کی تعداد 2.5 کروڑ سے زیادہ ہے۔ ٹیکہ کاری کی اس حصولیابی کے لئے ملک بھر میں78,49,738سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,67,858
|
|
دوسری خوراک
|
|
86,96,165
|
|
صف اوّل کے کارکنان
|
|
پہلی خوراک
|
|
1,83,43,570
|
|
دوسری خوراک
|
|
1,44,00,387
|
|
18 تا 44 سال کی عمر کے افراد
|
|
پہلی خوراک
|
|
32,12,63,332
|
|
دوسری خوراک
|
|
5,62,22,452
|
|
45 تا 59 سال کی عمر کے افراد
|
|
پہلی خوراک
|
|
14,93,59,311
|
|
دوسری خوراک
|
|
6,77,70,267
|
|
60 سال سے زیادہ عمر کے افراد
|
|
پہلی خوراک
|
|
9,61,06,803
|
|
دوسری خوراک
|
|
5,17,57,554
|
|
مجموعی تعداد
|
|
79,42,87,699
ملک کی اس زبردست کامیابی پر مبارکباد پیش کرتے ہوئے وزیراعظم نریندر مودی نے اپنےایک ٹوئیٹ میں کہا:
’’آج کی ریکارڈ تعداد میں ٹیکہ کاری پرہر ایک ہندوستانی کو فخر ہےْ‘‘
وزیر صحت جناب من سکھ منڈاویا نے بھی اس ریکارڈ حصولیابی کےلئے عوام کو مبارکباد پیش کی ہے۔ اس کامیابی کو انھوں نے ملک بھر کےطبی کارکنان کے نام وقف کیا۔
پچھلے 24 گھنٹے میں 33,798 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,26,32,222ہوگئی ہے۔
جس کےنتیجے میں، بھارت میں صحت یابی کی شرح فی الحال 97.65 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 83ویں دن 50,000 سے بھی کم یومیہ نئے کیس درج کئے جانے کا رجحان سامنے آیا ہے۔
گزشتہ 24 گھنٹے کے دورا ن 35,662 نئے معاملات درج کئے گئے ہیں۔
زیر علاج مریضوں کی تعداد سردست 3,40,639ہے۔ ملک بھر میں زیر علاج مریض، مجموعی مثبت معاملوں کا 1.02 فیصد ہیں۔
مجموعی طور پر 14,48,833 ٹیسٹ کئے گئے ہیں۔بھارت میں مجموعی طور پر اب تک55.07 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، متاثرپائے جانےوالےافراد کی ہفتہ وار شرح سردست 2.02 فیصد ہوگئی ہے،جو گذشتہ85 دنوں سے 3 فیصد سے بھی کم رہ گئی ہے۔اسی طرح ایک دن میں متاثر پائےجانے والے افراد کی شرح فی الحال 2.46فیصد ہے۔ یومیہ متاثرہ افراد کی شرح پچھلے 19 دنوں سے3فیصد سے بھی نیچے ہے اور مسلسل 102 دنوں سے یہ شرح 5 فیصد سے نیچے درج ہورہی ہے۔
امور داخلہ کی وزارت
مرکز- ریاستوں کےتعلقات
آئین کی دفعہ 263 کے تحت قائم شدہ بین -ریاستی کونسل کو اس طرح کے موضوعات کی تحقیقات کرنے اور ان پر تبادلہ خیال کرنے کے فرائض سپرد کئے گئے ہیں، جن میں کچھ یا تمام ریاستیں یا مرکز کے زیر انتظام اور ایک یا زیادہ ریاستیں یکساں دلچسپی رکھتی ہیں۔ اسے ان موضوعات کے ضمن میں پالیسی کا بہتر تال میل اور کارروائی کے لئے سفارشات کرنے ، اور ریاستوں کے مفاد عامہ کے اسی طرح کے دیگر معاملات پر تبادلہ خیال کرنے کا کام سونپا گیا ہے۔
15اکتوبر 1996 کو منعقدہ بین -ریاستی کونسل کی دوسری میٹنگ میں ، آئی ایس سی نے وزیر داخلہ کی صدارت کے تحت ایک قائمہ کمیٹی قائم کی ہے، جسے کونسل کے ذریعہ غور کرنے کے لئے مسلسل صلاح ومشورہ کرنے اور معاملات پر عمل در آمد کرنے کا کام دیا گیا ہے۔
ریاستوں کی تنظیم نو کے قانون 1956 کی گنجائش کے تحت وضع کردہ پانچ علاقائی کونسلیں ، بین ریاستی اور علاقائی معاملات کو حل کرنے، متوازن سماجی و اقتصادی علاقائی ترقی اور مرکز - ریاستی تعلقات کو خوشگوار بنانے کے لئے ہر ایک زون میں ریاستوں اور مرکز کے زیر انتظام علاقوں کو میٹنگ کے لئے ماحول بھی فراہم کرتی ہے۔
آئی ایس سی اور زونل کونسل مختلف معاملات سے متعلق مرکز - ریاست تعاون کے لئے ایک مستحکم طریقہ کار فراہم کرتی ہے، جس میں کلیدی سماجی، اقتصادی منصوبہ بندی، بنیادی ڈھانچہ، سکیورٹی ، ماحول، بین ریاستی نقل وحمل اور دیگر معاملات شامل ہیں، جنہیں شمولیاتی اور مساوی پیش رفت اور پائیدار ترقی کے لئے استعمال کیا جاتا ہے۔ حالیہ دونوں میں زونل کونسلوں کی میٹنگوں کی تعداد میں نمایاں اضافہ سامنے آیا ہے۔
گزشتہ پانچ برسوں میں، آئی ایس سی کی قائمہ کمیٹی کی تین میٹنگیں، زونل کونسلوں کی 12 میٹنگیں اور ان کی قائمہ کمیٹیوں کی 13 میٹنگیں منعقد کی گئی ہیں، جن میں بڑی تعداد میں بین ریاستی اور مرکز - ریاستی معاملات پر تبادلہ خیال کیا اور اس طرح کے بہت سے معاملات کو حل کیا گیا۔
اچھی حکمرانی اور شہریوں کی بہبود کے لئے مختلف اسکیموں اور پروگراموں کے نفاذ کے لئے بہترین طریقہ کار قائم ہیں۔
یہ بات میں امور داخلہ کے وزیر مملکت جناب نتیہ نند رائے نے آج لوک سبھا میں ایک سوال کے تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-7804
(Visitor Counter : 64